
29 
sok és filozófusok évezredek óta fáradoztak rajta, hogy 
döntő bizonyitékot hozzanak a szellemi, vagyis a világon- 
kivüli isten létezése mellett. Az eredmény negativ volt 
és valamennyi ugynevezett bizonyiték tévedésnek vagy 
hamis következtetésnek bizonyult. Isten létének bizonyi- 
tását tehát a személyes érzésben kellett keresni. 
"Az érzés mindenc. Ebből viszont az következik, hogy 
egy ilyen, tisztán személyes érzésből fakadó isten szo- 
ciális funkciót nem végez: mert az egyéni istentől nem 
vezet semmiféle fonál a közösséghez. Az istenség ilyen 
fogalma, vagyis inkább érzete teljesen cserben hagy ben- 
nünket azon a ponton, amely a modern embernek a leg- 
fontosabb. 
De ami itt hiányzik, azt megtaláljuk a tudományban. 
Először is létezése minden kétségen felül bizonyos; hisz 
láttuk, hogy mennyire független lett még az egyes kutató 
egyénektől is. Hatásai betöltik és irányitják egész éle- 
tünket. Mindez szociális uton és szociális célokért törté- 
nik, mert a tudomány általában csak mint szociális alaku- 
lás áll fönn. Ami hiányzott az isienség régi fogalmából, 
azt bőven és szervesen megtaláljuk a tudományban, amely 
ebben a vonatkozásban is megmutatja modern értelemben 
vett természetét. 
